  Туспуктэм: София Хохрякова Майя Бывальцева 12-тӥ пӧсьтолэзе Удмуртиын коронавируслы 1 сюрс 153 эскеронъёс ортчытӥзы, 18 муртлэсь висёнэз шараязы, соос пӧлын 14 аресозь кык пиналъёс но 65 арессэс ортчем куать арлыдоос. Эмъяськонниосы укмыс адямиез интыязы. Со сярысь элькунысь тазалыкез утёнъя министерстволэн пресс-службаез ивортӥз. Та дыре доразы эмъяськись 783 адямиез эмчиос чакласа возё.  Эмъяськонниосын кыллись 41 висисьёслэн тазалыксы шоро-куспо лыдъяське, вить муртлэн – секыт, куинез соос пӧлысь тыосты шокатӥсь аппарат улын кыллё. 7 адями висёнэз вормиз. Улонысь кошкемъёс ӧвӧл. 13-тӥ пӧсьтолэзьлы Удмуртиын коронавирусэн черлан 167 сюрс 673 учыр лабораториосын зэматэмын. 163 сюрс 647 мурт йӧназ. 4 сюрс 47 адями улонысь кошкиз, со пӧлысь 3 сюрс 847-ез – юнматэм диагнозэн.  698 сюрс 922 мурт вакцинациез ортчиз, со пӧлысь 559 сюрс 237 адями кыкетӥ компонентсэ но басьтӥз. 171 сюрс 164 адями ревакцинациез ортчиз. Тодэ вайытом, нунал азьвыл 14 муртлэсь висёнэз шараязы, куинь адями эмъяськонние шедиз. Тегъёс: Тазалык висён коронавирус Ижкар Удмуртия  